WSOP Limit Omaha Hi/Lo  turniiril toimus järjekordne pisike intsident.  Imray Radell oli õnne toova talismanina võtnud turniirile kaasa roheliselt helendava kristalli. Küsimusele, millega täpsemalt tegemist on, vastas Imray, et tegemist on haruldase helendava kristalse mineraaliga nepformaat. Kui tund oli mängitud, siis hakkasid saalis inimesed ennast halvasti tundma, juukseid kaotama. Kui juuste väljalangemise üle kurtsid kõige rohkem naisterahvad, siis meesterahvaid häiris rohkem naha veritsus ning haavandid. Kuna inimestes  võttis üha enam võimust ka meeltesegadus, siis politsei taibati kutsuda alles päeva lõpus. Politsei tegi kiirelt selgeks, et kahetsusväärse juhtumi põhjustajaks oli Imray ning viimane ka arreteeriti. Kiirelt tuli kogu maja sulgeda, seejärel valati hoone betooni ja vasktraat-tina segu täis, koht märgistati ning jäetakse puutumata järgmiseks 400 aastaks.